১১ জ্যৈষ্ঠ। আমাদের জাতীয় কবি কাজী নজরুল ইসলামের জন্মদিন। দিনটির কথা মনে আছেতো? মনে তো থাকতেই হবে। কারণ কবি নজরুল আমাদের প্রাণের কবি, প্রিয় কবি, অত্যন্ত কাছের মানুষÑ আপনজন। তাঁর কবিতা আমাদের জন্য তথা গোটা জাতির জন্যই এক মহা সম্পদ। তিনি ঘুম ভাঙানিয়া কবি। জাগৃতির কবি। সাহস ও সংগ্রামের কবি। জাতির মুক্তি ও স্বাধীনতা অর্জনের কবি। তাঁর কবিতা ও গানে আমরা আমাদের আত্মপরিচয়, জাতি পরিচয় এবং সাংস্কৃতিক পরিচয় উজ্জ্বল হয়ে উঠতে দেখি। তাঁর কবিতা ও গানে আমরা পাই আমাদের হারানো সাহস, গৌরব এবং অতীত ইতিহাস। আমরা তাঁর কবিতা ও গানে জেগে উঠি নতুন করে। সাহস ফিরে পাই। ফিরে পাই আমাদের স্বপ্ন-যাত্রার সুন্দর মানচিত্র।